สต๊อกช็อต
กาแฟกับการวางแผนการเงิน
20 ส.ค. 2554

กาแฟกับการวางแผนการเงิน
โดย..แฟมิลี่ โนฮาว
ปูกะตอย : สวัสดีจ้า นี่ได้ไปเล่นน้ำสงกรานต์ที่สีลมป่ะ
โนฮาว : ตอนแรกไม่ไป แต่ตอนหลังอยากจะไป แต่ไปไม่ทัน 
ปูกะตอย : ไม่ทันอะไรเหรอจ๊ะ เอ่อนี่วันนี้แวะร้านกาแฟ เลยซื้อมาให้แก้วหนึ่ง 
โนฮาว : ขอบคุณครับ แต่คราวหน้าถ้าจะซื้อกาแฟมาช่วยบอกก่อนได้มั้ย เพราะราคากาแฟแก้วนี้ไม่ต่ำกว่า 100 บาท ไม่ใช่งกนะ แต่รู้สึกว่าแพงเกินไป
ปูกะตอย : อย่าคิดอะไรมากเลย แค่ 100 กว่าบาทเอง 
โนฮาว : ไม่ได้คิดอะไรมากหรอก เพียงแต่ว่าทำไมกาแฟแก้วเดียวถึงได้แพงอะไรขนาดนั้น แล้วถ้าเราลองคิดอีกด้าน ในฐานะจะออมเงินไว้ใช้ในอนาคต เงินค่ากาแฟสามารถเป็นส่วนหนึ่งของแผนการออมเงินเลยนะ
ปูกะตอย : ยังงัยอ่ะ
โนฮาว : ถ้าเล่าให้ฟังแล้วอย่าตกใจนะครับ สมมติว่าเราดื่มกาแฟวันละแก้ว แก้วละ 150 บาท ใน 1 เดือน จะต้องจ่ายค่ากาแฟ 4,500 บาท ใน 1 ปี จ่ายค่ากาแฟ 5.4 หมื่นบาท แล้วใน 10 ปี จ่ายค่ากาแฟ 5.4 แสนบาท แล้วใน 30 ปี จ่ายค่ากาแฟ 1.62 ล้านบาท นี่ใช้ราคาเดิมเลยนะ แต่ในความเป็นจริงราคากาแฟคงปรับขึ้นไปอีก
ปูกะตอย : ว้าว อะไรจะขนาดนั้น นี่ถ้าดื่มกาแฟทุกวัน 30 ปีข้างหน้าต้องจ่ายค่ากาแฟเป็นล้านบาทเลยเหรอ แม่เจ้า
โนฮาว : ในทางกลับกัน ถ้าเรานำเงินค่ากาแฟนี้ไปออมหรือลงทุน และสมมติว่าในแต่ละปีจะได้ดอกเบี้ย 10% ภายในปีเดียวจะได้เงินออมบวกดอกเบี้ย 5.94 หมื่นบาทเลยนะ และถ้าออมไปเรื่อยๆ อีก 10 ปีข้างหน้าจะมีเงินออมบวกดอกเบี้ย 5.94 แสนบาท และถ้าออม 30 ปี จะมีเงินออมบวกดอกเบี้ย 1,782,000 บาท 
ปูกะตอย : นี่จริงๆ เหรอ ไม่เคยคิดมาก่อนเลยนะว่า แค่งดดื่มกาแฟแก้วละ 150 บาท แล้วเอาเงินส่วนนี้ไปออม ไปลงทุนจะได้เงินเก็บเป็นล้านบาท ว่าแต่ว่าจะอดใจไหวมั้ยที่จะไม่ดื่มกาแฟ
โนฮาว : ความจริงแล้ว ไม่ต้องอดกาแฟก็ได้ อาจจะซื้อดื่มบ้างเป็นครั้งคราว เดือนละแก้วสองแก้ว แต่ไม่ใช่ว่าติดนิสัยซื้อดื่มทุกวัน เพราะเห็นบางคนเช้าแก้ว หลังอาหารกลางวันก็อีกแก้ว บางคนซื้อดื่มหลังอาหาร 3 เวลากันเลยทีเดียว
ปูกะตอย : โอเค ต่อไปนี้จะเปลี่ยนนิสัยใหม่และหักห้ามใจไม่ซื้อดื่มทุกวัน
โนฮาว : ดีมากๆ งั้นวันนี้ขอตัวก่อนนะครับ บ๊าย บาย